**Z Á P I S N I C A**

**zo zasadnutia obecného zastupiteľstva v Slovenskej Volovej**

**konaného dňa 14.09.2021**

Prítomní: podľa prezenčnej listiny

Program zasadnutia obecného zastupiteľstva:

1. Otvorenie a privítanie

2. Určenie zapisovateľa, overovateľov zápisnice a návrhová komisia

3. Kontrola plnenia uznesení

4. Interpelácie poslancov

5. Správa z finančnej kontroly č. 5/2021 a č. 6/2021 hlavnej kontrolórky obce

6. Účtovná závierka k 30.06.2021 – info o doručení

7. Rôzne:

 - informácia o nezaradení žiadosti o dotáciu – „Envirofond“, možné podanie žiadosti na rok

 2022 za rovnakých podmienok, termín podania žiadosti je do konca 10/2021

 - informácia o konaní kultúrnej akcie – „Posedenie so seniormi“

 - informácia o vstupe do národného projektu – „Podpora predprimárneho vzdelávania detí

 z marginalizovaných rómskych komunít – NP PRIM II. a výsledky z konaných

 pracovných pohovorov zo dňa: 27.08.2021

 - informácie ohľadom výstavby Komunitného centra v obci

 - prijatý e-mail – ponuka vianočných kolekcií – zmena, resp. pokračovanie v tradícií

 roznášania kolekcií – „Mikuláš“ pre občanov obce aj tento rok

 - rozpočtové opatrenie č. 2/2021 o úprave rozpočtu obce v jeho príjmovej a výdavkovej časti

8. Diskusia a záver

**K bodu č. 1 – 2**

Zasadnutie otvoril pán starosta Pavol Šimurda. Privítal OZ. Konštatoval, že sú prítomní 4 členovia zastupiteľstva.

Pán starosta za zapisovateľku zápisnice určil Gabrielu Hajdučkovú, za overovateľov zápisnice určil

p. Ing. Martina Vinčura a p. Františka Nováka, návrhová komisia – p. Matúš Brek a p. Peter Tkáč.

Následne pán starosta predniesol program verejného zasadnutia OZ.

OZ schválilo program 4. zasadnutia OZ v zmysle predneseného návrhu (všetci členovia OZ hlasovali za).

**K bodu č. 3 – 4**

OZ konštatovalo, že uznesenia sú predbežne plnené.

Neboli žiadne interpelácie poslancov.

**K bodu č. 5**

OZ bola predložená Správa z finančnej kontroly č. 5/2021 hl. kontrolórky obce, ktorú OZ zobralo na vedomie. Správa tvorí prílohu tejto zápisnice.

**K bodu č. 6**

So závierkou k 30.06.2021 oboznámil OZ starosta obce. Celá uzávierka je uložená vo finančných dokladoch za rok 2021, prítomnými poslancami bola predložená bez pripomienok.

**K bodu č. 7**

Starosta obce informoval OZ o tom, že obci bolo oznámené, že žiadosť o dotáciu – „Envirofond“ nezaradili medzi vybrané víťazné žiadosti, opakovanú žiadosť na rok 2022 je možné podať do konca októbra 2021, s daným návrhom poslanci súhlasili.

Starosta a poslanci OZ sa zhodli na tom, že tento rok, z dôvodu zhoršenej pandemickej situácie v našej krajine sa kultúrna akcia – „Posedenie so seniormi obce“ neuskutoční. Seniorom obce nad 60 rokov sa zabezpečí darček – nákupné poukážky v hodnote 20,-eur s možnosťou nákupu v predajni COOP Jednota v našej obci, ktoré im budú poroznášané v mesiaci október.

Starosta obce informoval OZ o tom, že obec vstúpila do národného projektu – „Podpora predprimárneho vzdelávania detí z marginalizovaných rómskych komunít – NP PRIM II. V minulosti nemohla vstúpiť do daného projektu NP PRIM I., nakoľko obec nespĺňala hlavnú podmienku a to, minimálny zapísaný počet detí z MRK v MŠ /5/. Obec pre tento školský rok danú podmienku splnila, vyhlásila výberové konanie na pozície: Pedagogický asistent, Sociálny pedagóg a Rodičovský asistent. Všetci uchádzači splnili kvalifikačné a ostatné požadované predpoklady, dňa: 27.08.2021 sa v zasadačke ocú uskutočnili pracovné pohovory a boli vybrané 3 uchádzačky (1 pedagogická asistentka, 1 sociálna pedagogička a 1 rodičovská asistentka). Ministerstvo nám zamestnanie daných uchádzačiek schválilo, dňa: 06.09.2021 nastúpili do MŠ, projekt trvá do 30.11.2022.

Starosta obce informoval poslancov o tom, ako prebiehajú práce na výstavbe „Obecného komunitného centra v obci Slovenská Volová“.

Obec v spolupráci s OZ sa rozhodla aj tento rok pokračovať v tradícií roznášania kolekcií občanom obce v rámci: „Mikuláša 2021“, obec po schválení OZ zabezpečí kolekcie/balíčky do každej domácnosti obce podľa uváženia p. starostu obce, zistení cien a kvality daných produktov. Kolekcie budú dodané občanom v mesiaci december 2021.

Všetci prítomní poslanci schválili úpravu rozpočtu príjmovej a výdavkovej časti rozpočtu na rok 2021 rozpočtovým opatrením č. 2/2021.

V Slovenskej Volovej, dňa: 14.09.2021

Zapísala: Gabriela Hajdučková

Overovatelia zápisnice: p. Ing. Martin Vinčur, p. František Novák